**Referat fra afdelingsmøde Vallensbæk Stationstorv**

**Onsdag den 21. september 2022 kl. 17,00 i Fælleslokalet**

**Tilstede:** Beboere fra 40 boliger, svarende til 80 stemmer. Der var mødt 55 beboere.

**Fra KAB:** Kundeøkonom Lars Gordon Madsen og kundechefchef Bo Mølgaard Espenhain.

**Fra Ejendomskontoret**: Afbud pga. sygdom.

**Fra Vallensbæk Boligselskab**: Katja Lindblad og Claus Weichel.

**1.** **Velkomst og valg af dirigent**

Peder bød velkommen og Jens Clausager blev valgt som dirigent.

**2.** **Valg af stemmeudvalg og referent**

Alice, Lene og Jørgen Strit blev valgt til stemmeudvalg.

Marianne blev valgt til referent.

**3.** **Fremlæggelse af beretning**

Peder fremlagde afdelingsbestyrelsens beretning for perioden 2021-2022 og der var mulighed for at stille spørgsmål. Beretningen blev enstemmigt godkendt. Beretningen er lagt på hjemmesiden Seniorparken.dk

**4. Godkendelse af driftsbudget 2023, samt fremlæggelse af årsregnskab 2021 til orientering**

Lars gennemgik regnskab for 2021, som viser et underskud på kr. 151.960.

Regnskab for 2021 blev taget til efterretning.

Lars gennemgik driftsbudgettet for 2023.

Driftsbudgettet blev enstemmigt godkendt.

**5.** **Forslag: Elstandere**

Forslag til placering blev udsendt sammen med indkaldelse til afdelingsmødet.

Der var debat om placeringen. Der var blandt andet ønske om, at el-standerne blev placeret ud mod Torvegade.

Der var et ønske om, at der blev etableret en p-plads til ambulancer og en til handicap biler, i de båse der er bag elevatortårnet og ud mod Stationstorvet.

Der blev rejst et spørgsmål, om projektet er godkendt af brandtilsynet.

**Forslaget om at el-standerne placeres ud mod Stationstorvet blev godkendt**. Samtidig med at der var et overvejende flertal for, at der blev arbejdet videre med de andre ønsker i samarbejde med Center ejerforeningen.

**6.**  **Behandling af indkomne forslag**

* **Forslag**: **Undersøgelse af muligheden for støjdæmpning mellem REMAs vareindlevering og parkeringsdækket og boligerne**.

Der henstilles til at Afdelingsbestyrelsen arbejder videre med forslaget i samarbejde med KAB.

Bo Mølgaard Espenhain har kontaktet ejerforeningen, og de har været positive overfor forslaget og vender tilbage.

* **Forslag om nedsættelse af lejeudgiften for fælleslokalet og for gæsteværelset**

Forslaget blev forkastet med et overvejende flertal.

**7. Valg af bestyrelsesmedlemmer**

Jørgen Bresson og Jørgen Anthoni blev enstemmigt valgt for en 2-årig periode.

**8. Valg af suppleanter**

Johnny Sand (1. suppleant) og Jan Peter Bille (2. suppleant) blev enstemmigt valgt for en 1-årig periode.

**9. Eventuelt valg af repræsentantskabsmedlemmer**

Peder Kornum og Gert Ehrhorn er valgt af afdelingsbestyrelsen som medlemmer.

**10. Eventuelt**

Jan Bille henstillede til at vi parkerer i området nær vores egne boliger

Bente Egaa opfordrede til at vi stemmer til Seniorrådet. Bente opstiller til Seniorrådet, Gert er bestyrelsesmedlem i rådet. Stemmesedlerne til valget kommer i vores postkasser, og kan afleveres til Gert, hvis man ikke ønsker at aflevere på Rådhuset.

**Katja:** Energikrise = huslejestigninger, dvs. at vi ikke fremover kan undgå huslejestigninger.

Der bliver igangsat en spørgeskemaundersøgelse, den 26.9.2022, hvor vi skal forholde os til

Hvordan kan det blive bedre at bo her? Hvordan klarer organisationsbestyrelsen, afdelingsbestyrelsen og ejendomskontorerne deres opgaver?

Vallensbæk den 23. september 2022

Jens Clausager, dirigent                  Peder Christian Kornum, afdelingsformand

 Sign. Sign.